b'\n_START_ARTICLE_\nGimnazija in srednja \xc5\xa1ola Rudolfa Maistra Kamnik\n_START_SECTION_\nPoimenovanje\n_START_PARAGRAPH_\n\xc5\xa0ola je poimenovana po generalu Rudolfu Maistru, borcu za Severno mejo, ki je bil rojen v Kamniku, nedale\xc4\x8d od \xc5\xa1ole._NEWLINE_Dana\xc5\xa1nja stavba \xc5\xa1ole je bila zgrajena po 2. sv. vojni, z udarni\xc5\xa1kim delom. Do leta 2013 je bila ustanova \xc5\xa1olski center treh srednjih \xc5\xa1ol (Gimnazija, Srednja ekonomska \xc5\xa1ola, Pred\xc5\xa1olska vzgoja), potem pa se je zaradi racionalizacije preoblikovala v enotno srednjo \xc5\xa1olo s tremi programi.\n_START_SECTION_\nArhitektura\n_START_PARAGRAPH_\nGS\xc5\xa0RM Kamnik ima med vsemi slovenskimi srednjimi \xc5\xa1olami najzanimivej\xc5\xa1o arhitekturo. Ostanek prej\xc5\xa1njih \xc4\x8dasov so 4 zakloni\xc5\xa1\xc4\x8da, v enem od katerih je urejen fitnes za dijake in profesorje. Zaradi bli\xc5\xbenje ustanove za invalide stopnic na \xc5\xa1oli skorajda ni, povsod se da priti po klan\xc4\x8dini. Pred jedilnico se dviga 16m visok dimnik, dobrodo\xc5\xa1el prispevek k pouku pa doda obokana telovadnica in veliko, \xc5\xa1portni vzgoji namenjeno dvori\xc5\xa1\xc4\x8de s teka\xc5\xa1ko stezo, ogri\xc5\xa1\xc4\x8di za nogomet, ko\xc5\xa1arko in odbojko ter kolesarskim poliginom.\n_START_SECTION_\nEkonomska \xc5\xa1ola\n_START_PARAGRAPH_\n\xc5\xa0tiriletni program se kon\xc4\x8da s poklicno maturo. Uspe\xc5\xa1en dijak pridobi naziv ekonomski tehnik. Poleg tistih, ki so se sem vpisali na za\xc4\x8detku prvega letnika ali med \xc5\xa1olanjem z druge srednje \xc5\xa1ole, program hvale\xc5\xbeno sprejme tudi padle gimnazijce.\n_START_SECTION_\nPred\xc5\xa1olska vzgoja\n_START_PARAGRAPH_\n\xc5\xa0tiriletni program, ki se kon\xc4\x8da s poklicno maturo pripravi dijakinjo na poklic pomo\xc4\x8dnice vzgojiteljice v vrtcu. Pribli\xc5\xbeno 90% udele\xc5\xbeenk je deklet, program pa je na \xc5\xa1oli najmanj cenjen.\n_START_SECTION_\nMaturitetni te\xc4\x8daj\n_START_PARAGRAPH_\n\xc5\xa0ola nudi enoletni maturitetni te\xc4\x8daj.\n_START_SECTION_\nIzobra\xc5\xbeevanje odraslih\n_START_PARAGRAPH_\nNa GS\xc5\xa0RM Kamnik se lahko izobra\xc5\xbeujejo tudi odrasi.'